text:
Nakadawat kamo sa gahum, sa awtoridad, ug sa sagradong katungdanan sa pagpangalagad dihang giordinahan kamo sa priesthood.
Ang Kalipay sa Pagpangalagad
Mga batan-on sa Aaronic Priesthood, pinalangga kamong mga anak sa Dios, ug Siya may talagsaong buluhaton alang kaninyo. Aron mabuhat kini, kinahanglan ninyong tumanon ang inyong sagradong katungdanan sa pagpangalagad sa uban.1
Nasayud ba mo unsay ipasabut sa pagpangalagad? Hunahunaa kanang pangutanaha samtang sultihan ko kamo mahitungod ni Chy Johnson.
Dihang si Chy nag-high school sa miaging tuig, biktima siya sa pintas nga pagpanakit. Gimaltrato siya, itukmod, ug bugalbugalan samtang mopaingon siya sa klase—gani labayon siya og mga basura sa uban. Tingali nakakita na sab kamo og gimaltrato og ingon niini sa inyong eskwelahan.
Alang sa kadaghanan, ang pagka-tin-edyer mao ang panahon sa pag-inusara ug kahadlok. Dili gayud unta ingon niini. Maayo na lang kay sa eskwelahan ni Chy, dunay batan-ong mga lalaki nga nakasabut unsay ipasabut sa pagpangalagad.
Ang mama ni Chy nagpatabang sa mga titser nga mahunong na ang pagpanakit, apan mao lang gihapon. Dayon iyang gikontak si Carson Jones, usa ka Aaronic Priesthood ug usa ka lider sa team sa football. Gihangyo niya si Carson sa pag-ila kon si kinsa ang tigpasakit.
Miuyon si Carson sa pagtabang, apan sa iyang kasingkasing mas labaw pa ang iyang mahimo kay sa pag-ila sa tigpasakit. Mihunghong ang Espiritu nga kinahanglang tabangan niya si Chy nga mobati nga gihigugma.
Gihangyo ni Carson ang iyang ka-team nga moapil sa iyang pagpangalagad kang Chy. Gidapit nila si Chy nga magdungan sila sa paniudto. Gihatud nila si Chy sa klase aron pagsiguro nga luwas siya. Dili ikatingala, kay nahimo man niyang suod ang mga player sa football, wala nay mipasakit kaniya.
Makalipay kini nga panahon alang sa team nila sa football. Bisan sa nindot nga panahon sa pagkawalay pildi, kining mga batan-ong lalaki wala makalimot ni Chy. Si Chy ilang gidapit nga moadto sa dulaanan human sa mga dula. Gibati ni Chy nga gihigugma ug gimahal. Gibati niya nga luwas. Malipayon siya.
Ang team nagpadayon sa pagdaog sa state title. Apan naay mas importanting nahitabo kay sa championship sa football sa ilang eskwelahan. Ang ehemplo niining mga batan-on midasig sa ubang estudyante nga magmahigalaon. Karon nagtinagdanay na sila uban ang labawng kamabination ug pagtahud.
Nakita sa nasyonal media ang gibuhat niining mga batan-on ug gipakigbahin kini nga sugilanon libut sa nasud. Ang sinugdanan sa paningkamot nga makaalagad og tawo makadasig og liboan sa paghimo sa samang butang.
Ginganlan sa mama ni Chy ang mga batan-on og “mga anghel nga nagtakuban.” Si Carson ug iyang mga higala daling miingon nga si Chy mipanalangin nila labaw pa kay sa ilang pagpanalangin ni Chy. Kana ang mahitabo kon kalimtan ang kaugalingon sa pagserbisyo sa uban—makit-an ninyo ang inyong kaugalingon.2 Mausab kamo ug molambo nga dili mahimo sa ubang paagi. Kadtong mga batan-on nakasinati og kalipay sa pagpangalagad ug padayon sa pagpangita og oportunidad nga makapanalangin sa uban. Mahinamon silang mangalagad sa moabut nga mga bulan kon magmisyon na sila og full-time.3
Usa ka Panginahanglan ug Katungdanan
Dunay liboan ka Chy Johnsons sa tibuok kalibutan—mga tawo nga nagkinahanglang mobati sa gugma sa Langitnong Amahan. Naa ra sila sa inyong mga eskwelahan, sa inyong korum, ug gani sa inyong pamilya. Ang uban dali rang mahunahunaan. Ang uban may panginahanglan nga dili kaayo dayag. Sa tinuod lang ang tanan ninyong kaila mapanalanginan sa ubang paagi pinaagi sa inyong pagpangalagad. Gilauman sa Ginoo nga kamo motabang kanila.
Dili kinahanglang sikat kamo nga atleta aron makaalagad sa uban. Nakadawat kamo sa gahum, sa awtoridad, ug sa sagradong katungdanan sa pagpangalagad dihang giordinahan kamo sa priesthood. Si Presidente James E. Faust mitudlo, “Ang Priesthood mao ang awtoridad nga gihatag ngadto sa tawo aron mangalagad sa pangalan sa Dios.”4 Ang Aaronic Priesthood naghupot sa mga yawe sa pagpangalagad sa mga anghel.5
Samtang mohigugma kamo sa Iyang mga anak, ang Langitnong Amahan mogiya kaninyo ug ang mga anghel anaa motabang kaninyo.6 Hatagan kamo og gahum sa pagtabang ug pagluwas sa uban.
Si Jesukristo ang inyong ehemplo. Siya “mianhi dili aron pag-alagaron, kondili sa pag-alagad.”7 Ang pag-alagad nagpasabut nga mohigugma ug moamuna sa uban. Pag-atiman kini sa ilang pisikal ug espirituhanong panginahanglan. Buot ipasabut, mobuhat sa unsay buhaton sa Manluluwas kon Siya ang nia dinhi.
Ang Inyong Pamilya
Sugdi sa kaugalingon ninyong panimalay. Dapit kini diin mahimo ninyo ang inyong pinakaimportanting pangalagad.8
Gusto mong mosulay og makalingaw nga ekspiremento? Sa sunod kon hangyoon mo sa inyong mama sa pagtabang sa balay, ingna og sama ani “Salamat sa imong hangyo, Ma. Kalipay nako ang pagtabang.” Dayon panid-i ang iyang reaksyon. Ang uban ninyo tingali angayang mangandam sa inyong kahanas sa first aid sa dili pa ni himoon. Kay basin og makuyapan siya. Kon inyo na siyang mapaulian, makabantay mo og kalamboan sa inyong relasyon ug kalamboan sa Espiritu diha sa inyong panimalay.
Usa lang kana ka pamaagi sa pag-alagad sa inyong pamilya, duna pay daghan. Nangalagad kamo samtang nagmabination kamo sa inyong pamilya. Nangalagad kamo samtang gitagad ninyo ang inyong mga igsoon sama sa suod nga higala.
Tingali ang labing importante, nangalagad kamo samtang gitabangan ninyo ang inyong papa sa iyang katungdanan isip espirituhanong lider sa inyong panimalay. Ihatag ang hingpit nga suporta ug kadasig sa family home evening, pamilya nga pag-ampo, ug pamilya nga pagtuon sa kasulatan. Paningkamuti nga naa ang Espiritu sa inyong panimalay. Makatabang kini sa tahas sa inyong amahan ug maandam kamo sa pagkahimong amahan. Kon kamo walay amahan sa inyong panimalay, ang inyong responsibilidad sa pagpangalagad sa inyong pamilya mas gikinahanglan.
Ang Inyong Korum
May katungdanan sab kamo sa pagpangalagad sa inyong korum.
Nagkadaghan ang priesthood sa tibuok kalibutan. Daghan ninyo ang mipatalinghug sa panawagan ni Presidente Monson sa pag-rescue. Mas daghan ang aktibong Aaronic Priesthood karon kay sa nangaging kasaysayan sa Simbahan. Hinoon duna pay mga dili aktibo ug nagkinahanglan kaninyo.
Sa miaging Hunyo, dihang gitukod ang bag-ong branch sa Bangalore, India, ang batan-ong lalaki nga naa sa miting sa priesthood mao lang ang bag-ong na-orden nga deacon nga si Gladwin.
Si Gladwin, kauban sa presidente sa Young Men ug sa presidente sa branch, nagsugod sa pag-adto sa dili kaayo aktibong mga batan-ong lalaki sa ilang panimalay. Wala madugay, si Samuel, misugod na usab sa pagsimba.
Matag semana si Gladwin ug Samuel mobisita sa mga wala na magtambungan og miting sa korum ug mipakigbahin sa ilang nakat-unan. Sila mibisita usab kanila atol sa ilang birthday. Anam-anam, ang dili aktibong mga batan-on ilang nahigala ug nagsugod sa pagdawat sa imbitasyon nga moadto sa mga kalihokan, mga miting sa korum, ug sa katapusan sila na mismo ang nangalagad. Karon, ang tanang batan-ong lalaki sa branch aktibo na sa Simbahan.
Ang kasulatan nagtudlo nga ang korum sa Aaronic Priesthood maglingkod diha sa konseho ug maghatag og kaayohan—sa usag usa.9 Naghatag kamo og kaayohan samtang kamo nagtudlo, nakigbahin sa espirituhanong kasinatian, ug mopamatuod. Ang kurikulum sa kabatan-onan nag-awhag og ingon niini nga matang sa inter-aksyon sa mga miting sa korum, apan mahitabo lang kini kon ang matag miyembro sa korum mobati nga gihigugma ug gitahud. Ang pagbugal-bugal ug pangomedya walay dapit sa miting sa korum—labi na kon dunay dayag nga pagbinahinay sa pagbati. Ang kapangulohan sa korum kinahanglang mangulo sa pagsiguro nga ang mga miting sa korum luwas nga dapit alang sa tanang moapil.
Mipasidaan si Apostol Pablo, “Kinahanglan walay sulting mahilas nga magagula gikan sa inyong ba-ba, kondili kanang mga maayo lamang nga makapalig-on ug angay sa higayon, aron makahatag kinig kaayohan ngadto sa mga magapatalinghug.”10
Ang mga priesthood dili mogamit og hilas o law-ay nga pinulongan. Dili mopakaubos o mopasakit sa uban. Kanunay silang mobayaw ug maglig-on sa uban. Kini ang yano apan gamhanang paagi sa pagpangalagad.
Sa Tanang Higayon
Ang buhat sa pagpangalagad dili lamang kutob sa mga ordinansa o pag-home teaching o panagsa nga mga proyekto sa pagserbisyo. Sa kanunay mga priesthood kita—dili lang sa Dominggo ug dili lang kon kita magpolo og puti ug magkurbata. Duna kitay katungdanan sa pagpangalagad bisan asa kita. Ang pagpangalagad dili lamang butang nga atong gihimo—naghulagway sab kini kinsa kita.
Mangalagad sa matag adlaw. Ang oportunidad naa ra sa palibut. Pangitaa kini. Pangayo og tabang sa Ginoo nga kini inyong mamatikdan. Inyong makita nga ang kadaghanan naglangkob sa ginagmay, sinserong buhat nga makatabang sa uban sa pagkasumusunod ni Jesukristo.11
Samtang maningkamot mong takus sa Espiritu, inyong mamatikdan ang mga hunahuna ug pagbati nga mag-aghat ninyo sa pag-alagad. Kon lihukon ninyo kini nga pag-aghat, makadawat kamo og dugang niini, ug ang inyong oportunidad ug abilidad sa pagpangalagad molambo ug motubo.
Mga igsoon kong batan-on, mopamatuod ko nga gihatagan kamo og awtoridad ug gahum sa talagsaong Aaronic Priesthood sa pagpangalagad sa ngalan sa Dios.
Mopamatuod ko nga kon buhaton ninyo kini, kamo mahimong instrumento sa Dios sa pagtabang sa uban. Mas buhong ang inyong kinabuhi ug makahuluganon. Makakaplag kamo og kalig-on sa pagbatok sa dautan. Makaplagan ninyo ang tinuod nga kalipay—kalipay nga nailhan lang sa tinuod nga mga sumusunod ni Jesukristo.
Hinaut malipay kamo sa pagtuman sa inyong sagradong katungdanan sa pagpangalagad, akong pag-ampo sa pangalan ni Jesukristo, amen.
Mostrar las referencias
-
1. Tan-awa sa Doktrina ug mga Pakigsaad 84:111.
-
2. Tan-awa sa Marcos 8:35.
-
3. Tan-awa sa Trent Toone, “Kindness of Arizona High School QB Carson Jones and Teammates Has Gone Viral,” Deseret News, Nob. 9, 2012, deseretnews.com/article/865566351/Kindness-of-Arizona-high-school-QB-Carson-Jones-and-teammates-has-gone-viral.html.
-
4. James E. Faust, “Mensahe ngadto sa Akong mga Apo,” Liahona, Mayo 2007, 54; empasis gidugang.
-
5. Tan-awa sa Doktrina ug mga Pakigsaad 13:1.
-
6. Tan-awa sa Doktrina ug mga Pakigsaad 84:88.
-
7. Tan-awa sa Mateo 20:27–28.
-
8. Tan-awa sa Handbook 2: Administering the Church (2010), 2.4.5.
-
9. Tan-awa sa Doktrina ug mga Pakigsaad 107:85.
-
10. Mga Taga-Efeso 4:29.
-
11. Tan-awa sa Handbook 2, 3.2.3.


c: text/html

text:
Tugpahanang Pangkalibotanon sa Mactan-Sugbo
Ang Tugpahanang Pangkalibutanon sa Mactan-Sugbo (Iningles: Mactan-Cebu International Airport, Tinagalog: Paliparang Pandaigdig ng Mactan-Cebu) (IATA: CEB, ICAO: RPVM) mao ang usa sa dagkong tugpahanang pangkalibutanon sa Kabisay-an. Kini nahimutang sa Dakbayan sa Lapu-Lapu, Isla sa Mactan, Metro Cebu, ug mao sad ang ikaduhang agianang pangkalibutanon sa Pilipinas. Ang tugpahanan gidumala sa Mactan-Cebu International Airport Authority.
Ang tugpahanan adunay dagkong apron, usa ka padaganan nga 3,300 ka metros ug usa ka agianan alang sa padaganan. Ang sulod sa terminal adunay lokal ug pangkalibutanong pakay nga ang gitibuk-an nga 4.5 ka milyones ka pasahero. Ang tugpahanan adunay gilapdon ug 797 ka ektarya.
Kining tugpahanan mao usa ka dagkong sentro sa patigayo sa habagatan alang sa lokal ug pangkalibutanon trapiko. Ang ilang trapiko nagkaanam ug kasaka ug karon adunay 602 ka lupad nga komersyal matag semana, nakasakay ug 10,223 ka pasahero matag adlaw. Ang mga sigpit nga abyon sama sa A318, A320, A321, B737, ug mga luag nga abyon sama sa A300, A330, A340, B777, ug B747 napaila na sa mga lupad nga pangkalibutanon padulong sa Mactan ug uban lupad nga panglokal.
Kining tugpahanan gibalita bago-lang nga adunay kasaragan nga 161 ka lihok pang-abyon (mga tugpa ug mga lupad). Hapit 54% sa mga lihok pang-abyon sa tugpahanan mao ang taghatod pangkomersyo apan ang nahibiling 46% mao ang mga kalihukan sa mga abyong militar ug uban pa (sama sa kalihukan sa general aviation).
Sa kinse (15) ka tuig, ang Tugpahanang Pangkalibutanon sa Mactan-Sugbo nisaka ang trapiko sa mga pasahero matag tuig nga 21% sa pangkalibutanon apan ang panglokal nisaka sa 5%. Sa pagkakaron ang Tugpahanang Pangkalibutanon sa Mactan-Sugbo adunay katorse (14) ka airlines nga pangpasahero ug tulo (3) ka airlines nga pangkargamento.
Ang Tugpahanang Pangkalibutanon sa Mactan-Sugbo usa sa dagkong tugpahanang pangkargamento sa Pilipinas. Ang kalanogon sa kargamento sa tuig 2007 kay 53,472,924 ka kilo. Ang kalanogon sa kargamento pangkalibutanon nisaka ug 47% matag tuig, apan ang kargamento panglokal nisaka sa kasaranga ug 4% matag tuig.
Sa tibuk-an nga 3,731,500 ka pasahero (panglokal ug pangkalibutanon) niagi sa tugpahanan balik sa tuig 2007, ilhanan na nisaka sa 22% kumpara sa mga dagan sa pasahero balik sa tuig 2006.
Ug sa tuig 2007, nisaka ang kalanogon sa kargamento sa 8% sa panglokal ug 2% sa pangkalibutanon kompara sa niaging tuig.
Mga sulod
Mga Plano sa Kaugmaon[usba | edit source]
Adunay plano nga padak-on ang terminal ug dugangan ug duha ka boarding bridges aron mahimo na unom ka boarding bridges. Gihanyag sad nga tukuron ang terminal pangkargamento.
Sa ika-20 sa Agosto, 2008, ang Mactan-Cebu International Airport Authority (MCIAA) gipahibalo nga ang P300 ka milyones gamiton sa programa sa padak-on sa terminal aron matubag ang suliran sa kanunay'g saka ug mga pasahero. Ang tigdumala sa MCIAA nga si Danilo Augusto Francia giingon nga giapil sa programa ang pagtukod ug ikaduhang terminal sa tugpahanan. [2]
Kaagi[usba | edit source]
Ang tugpahanan giabli tali sa sa dekadang 1960. Ilang gihimo aron ilisan ang Tugpahanan sa Lahug nga dili na mamahimo padak-on tungod sa suliran sa kaluwasan ug suliranng pisikal. Dayon, ang tugpahanan gidak-an sa pipila ka tuig nga nahimo na siya Tugpahanang Pangkalibutanon sa Mactan-Sugbo. Sa pagkakaron, ang tugpahanan mao ang ikaduhang labing kanunay gamit sa nasod, sunod sa Tugpahanang Pangkalibutanon sa Ninoy Aquino, ug gisilbi isip laing unang agianang pangkalibutanon.
Sa pagkakaron, ang tugpahanan adunay gigama nga edipisyo para sa pagdumala ug nalangay tungod sa mga anomalya sa pagpatigayon apan nagdahom nga ipadayon ang paghimo. Gihimo nila ang edipisyo aron mahawan-hawan ang lugar sulod sa terminal aron padak-on ang mga pasilidad alang sa mga pasahero nga dili na kinahanglan padak-on ang terminal mismo. Sa pagkakaron, ang mga katungdanan sa alang sa kalihokan sa tugpahanan nahimutang pa sa terminal.
Adunay Hulatanan sa Labing Importanteng Tawo (VIP Lounge) unang gigamit sa ASEAN Summit sa Sugbo sa tuig 2007. Karon, gigamit nila isip lugar sa pagsugat sa mga VIP mobisita sa Sugbo.
Mga Kompanyang Panglupad ug Ilang mga Padunglan[usba | edit source]
Lokal nga Kapay[usba | edit source]
Pangkalibutanon nga Kapay[usba | edit source]
- Mga Pahibalo
- ^ Bisan ang mga lupad sa Silk Air padulong Singapore motugpa pa sa Davao, ang Silk Air walay katungod magpasakay ug mga pasahero tali sa Sugbo ug Davao.
Mga Kompanyang Panglupad nga Pangkargamento[usba | edit source]
Mga Nahitabo/Mga Aksidente[usba | edit source]
Sa ika-11 sa Disyembre, 1994, ang Philippine Airlines Flight 434 naglupad sa ikaduhang lupad sa rutang Tugpahanang Pangkalibutanong sa Ninoy Aquino - Tugpahanang Pangkalibutanon sa Mactan-Sugbo - Tugpahanang Pangkalibutanon sa Bag-ong Tokyo (karon Tugpahanang Pangkalibutanon sa Narita), mibuto ang bomba sulod sa eroplano, ug namatay ang pasahero. Ang airliner nahimo ug malapuson nga tugpang pangalit.
Ang mga otoridad nahibawan pagkaunya nga si Ramzi Yousef nagbutang ang bomba sa eroplano aron sulayan ang bomba alang sa Proyekto Bojinka. Ang iyang plano naplagan sa Maynila human nasunog ang apartmet kagabii sa ika-5 sa Enero ug buntag sa ika-6 sa Enero, 1995
Si Ramzi Yousef kay sulod siya sa Flight 434 gikan Maynilla nga iyang gibutang ang bomba sa bakatang lingkuranan. Iyang gigamit nga peke nga ilhanan nga mahimo siya malampuson sa pag-agi sa seguridad sa Maynila. Si Youself iyang gitakda ang oras sa pagbuto sa bomba na ang eroplano naglupad na sa biyaheng Sugbo-Tokyo. Nanaog siya sa eroplano samtang naghunong pa sa Sugbo ang eroplano gikan sa Maynila.
Mga Gikutlo[usba | edit source]
Mga Panid Sa Gawas[usba | edit source]
- (Iningles) Mactan-Cebu International Airport
- (Iningles) Kasayuran alang sa tugpahanan sa RPVM sa World Aero Data. Ang kasayuran kinaulaihan sa Oktubre 2006 . Gigikan: DAFIF.
- (Iningles) Kinaulahiang pahon sa RPVM sa NOAA/NWS
- (Iningles) Kasayuran alang sa tugpahanan sa CEB / RPVM sa Great Circle Mapper. Gigikan: DAFIF (effective Oct. 2006).
- (Iningles) Mga kaagi sa mga aksidente sa CEB / RPVM sa Aviation Safety Network

robotstxt: allowed

filter: keep


text:
Seksyon 31
1–6, Si Thomas B. Marsh gitawag sa pagsangyaw sa ebanghelyo ug gipasaligan og kaayohan sa iyang banay; 7–13, Siya gitambagan nga magmapailubon, mag-ampo sa kanunay, ug magsunod sa Maghuhupay.
1 THOMAS, akong anak, bulahan ikaw tungod sa imong hugot nga pagtuo sa akong buhat.
2 Tan-awa, ikaw adunay daghan nga mga pag-antus tungod sa imong banay; bisan pa niana, Ako manalangin kanimo ug sa imong banay, oo, sa imong gagmay nga mga anak; ug ang adlaw moabut nga sila motuo ug masayud sa kamatuoran ug magkahiusa uban kanimo diha sa akong simbahan.
3 Ipataas ang imong kasingkasing ug pagmaya, kay ang takna sa imong misyon miabut; ug ang imong dila makasulti, ug ikaw magpahayag sa maayo nga mga balita sa dako nga kalipay ngadto niini nga kaliwatan.
4 Ikaw magpahayag sa mga butang nga napadayag na ngadto sa akong sulugoon, Joseph Smith, Jun. Ikaw magsugod sa pagsangyaw gikan niini nga higayon, oo, sa pag-ani sa umahan nga puti na ug mahimo na nga sunugon.
5 Busa, igalab ang imong sanggot uban sa imong tibuok nga kasingkasing, ug ang imong mga sala mapasaylo diha kanimo, ug ikaw magpas-an og binugkos diha sa imong likod, kay ang mamumuo takus sa iyang suhol. Busa, ang imong banay mabuhi.
6 Tan-awa, sa pagkatinuod Ako moingon nganha kanimo, biya lamang kanila sa mubo nga panahon, ug ipahayag ang akong pulong, ug Ako mag-andam og dapit alang kanila.
7 Oo, Ako moabli sa mga kasingkasing sa mga katawhan, ug sila modawat kanimo. Ug Ako motukod og simbahan pinaagi sa imong kamot;
8 Ug ikaw molig-on kanila ug moandam kanila batok sa panahon sa diha nga sila pagapundukon.
9 Pagpailub sa mga kasakitan, ayaw pagbiay-biay batok niadto nga mabiay-biayon. Pagdumala sa imong balay sa kaaghup, ug pagmalig-on.
10 Tan-awa, Ako moingon nganha kanimo nga ikaw mahimo nga mananambal ngadto sa simbahan, apan dili ngadto sa kalibutan, kay sila dili modawat kanimo.
11 Lakaw sa imong agianan bisan diin Ako magbuot, ug kini ihatag kanimo pinaagi sa Maghuhupay unsa ang imong buhaton ug asa ikaw paingon.
12 Pag-ampo sa kanunay, tingali unya og ikaw matintal ug mawala ang imong ganti.
13 Pagmatinud-anon ngadto sa katapusan, ug tan-awa, Ako mag-uban kanimo. Kini nga mga pulong dili sa tawo ni sa mga tawo, apan gikan kanako, gani si Jesukristo, ang imong Manunubos, pinaagi sa kabubut-on sa Amahan. Amen.


text:
USA ang Pilipinas sa mga nasud nga taas og presyo ang tambal.
Sigun sa World Health Organization (WHO), sa matag 10 ka Pilipino, 3 lamang ang makapalit o makapango og tambal.
Walay health station sa barangay Macugay, Luna, Isabela.
Bisan simple nga sakit sama sa ubo ug sip-on, wala silay tambal.
Sa pikas barangay pa sila sa pinakaduol nga health station.
Talagsa ra sab moadto ang mga taga-Macugay tungod layo kini ug kwarenta pesos ang pamasahe.
Usa ka oras sab ang abton kung magbaktas.
Matag Martes ug Miyerkules lang abli ang health station.
Kung may barangay nga kuwang sa tambal, nanghinobra sab ang suplay sa Southern Isabela General Hospital o SIGH.
Sa report sa Commission on Audit (COA), niadtong 2012, mipalit ang ospital og P9 milyon nga kantidad sa tambal nga sobra sa gikinahanglan niini.
Natagad na sab sa COA ang dili maayo nga imbentaryo sa SIGH niadtong 2003, 2004 ug 2007.
Agosto 2013 dihang miabot sa SIGH ang 500 pakete sa Cardine, usa ka tambal sa high blood pressure gikan DOH.
Apan sud lamang sa tulo ka buwan nadaut na kini.
Halos 200 ang nadaut ug wa mapahimusli pag-abot sa Nobyembre.
Igo na lamang kini nga gilabay.
Sutaa nga luyo sa kakuwangon sa pundo sa medisina, duna gihapoy mausik tungod sa kawad-on sa maayong sistema. Kinsa ang manubag niini?
Atangi ang Investigative Documentaries, Huwebes, alas 8 sa gabii kauban ang 2013 Metrobank Journalist of the Year nga si Malou Mangahas sa GMA News TV Channel 11.


text:
DAVAO CITY - Padayong gi-obserbahan sa mga doktor ang usa ka katabang kinsa naigo sa saag nga bala alas 10:15 sa gabii, Biyernes.
Ang insidente nahitabo didto sa 298-A, San Frnacisco Street, Barangay Buhangin Proper.
Ang biktima nailhang si Theresa Tac-an Reyes, 28, dalaga.
Subay sa logbook sa Southern Philippines Medical Center (SPMC), ang biktima natulog sa balkonahe niadtong orasa diin kalit dunay mihagtok sa atop, dayon nagkadugo ang biktima.
Nasayran nga naigo ang abaga sa biktima sa saag nga bala mao nga nangayo siya og tabang.
Gilayong gidala ang biktima sa SPMC diin siya gitambalan sa mga doktor.
Sa sport report sa Buhangin Police Station, nagtuo ang kapulisan silingan sa biktima ang nagpabuto sanglit ilang nadungog ang buto niadtong orasa.
Ang kapulisan nakahipus og usa ka balinis nga bala sa wa masayri nga kalibre sa armas. (Jeepy P. Compio)


text:
Naga, Sugbo
Ang Dakbayan sa Naga ikaunom nga klaseng dakbayan nahimutang sa probensya sa Cebu, Pilipinas. Adunay kinatibok-an gidak-on nga 101.97 kilometros quadrado ug nahimutang unang distrito.
Sumala sa census ni acting 2010, dunay 101,571 katawo. Ang gitudlo nga kodigo postal mao ang 6037.
Mga sulod
Kasaysayan[usba | edit source]
Pagtangtang sa Pagkadakbayan[usba | edit source]
Ang Naga gitangtangan sa estado sa pagkadakbayan, uban sa 15 pa ka mga bag-ohayng dakbayan, human gipaboran sa Korte Suprema sa Pilipinas ang petisyon nga gihikay sa League of Cities of the Philippines, diin mideklara sa cityhood law (RA 9491) isip dilikonstitusyonal. Sumala sa korte, wala makab-ot ang mga gikinahanglang kriteriya sa pagkadakbayan.
Mga barangay[usba | edit source]
Ang Naga may 28 ka mga barangay.
Turismo[usba | edit source]
Mga iladong tawo nga lumadnon sa Naga[usba | edit source]
Mga reperensiya[usba | edit source]
Mga sumpay sa gawas[usba | edit source]
- Philippine Standard Geographic Code
- 2000 Philippines Census Information
- Opisyal nga balayan sa Naga, Sugbo
- e-LGU Information on Naga


text:
Sukarno
Si Sukarno, namundag Kusno Sosrodihardjo (Hunyo 4, 1901 - Hunyo 21, 1970) an enot na presidente kan Indonesya. Siya an naghingoa na gayo na makamit kan saiyang banwa an katalingkasan sa Netherlands. Siya nagin presidente poon 1945 sungdo 1967, namayo sa tahaw nin maribok na transisyon pasiring independensya. Si Sukarno binawian poder asin napirit magbaba sa pwesto kan saro sa saiyang heneral, si Suharto. An huri nagin presidente pormalmente kan Marso 1967.
Adal asin pagkatawo[liwaton | liwaton an gikanan]
An mga magurang niya iyo sinda Raden Soekemi Sosrodihardjo, sarong aristokrata na nagtotokdo sa eslkwelahan primarya, asin si Ida Ayu Nyoman Rai, sarong taga-Bali sa distrito nin Buleleng.
Siya namundag sa pangaran na Kusno Sosrodihardjo sa Blitar, Javang Subangan sakop kan dati inapod na Dutch East Indies, ngonyan Indonesya na. Sa pagsunod sa ugaleng Javanesa, siya tina'wan bagong pangaran pakatapos maghelang nin makuri. Nagpoon siya sa pag'adal sa sarong eskwelahan na pinapadalagan kan mga Olandes. Kan siya isinobol kan saiyang ama sa Surabaya kan 1916, sa pag'entra sa segundarya, duman natagboan niya si Tjokroaminoto, na ngapit nagin sarong independista. Kan taon 1921 nagpoon na siyang mag'adal sa Technische Hogeschool (Instituto Teknikal) sa Bandung. Duman nagkua siya kan kursong inhenyero sibil, nasesentro sa arkitektura.
Makangalas ta sa dikit sanang mga edukadong elitista sa kolonya, si Sukarno matalasay sa pagtaram sa magkapirang lenggwahe. Bako sana siyang tataong magtaram kan Javanesa, Balinesa, asin kan Bahasa Indones, kundi maray siya sa Olandes. Maray man siya magtaram nin Aleman, Ingles, Pranses, Arabo asin sa Hapon, ini mga tataramon na tinotokdo sa saiyang eskwelahan. Nakatabang na gayo saiya an saiyang memoryang potograpiko asin an makuring pagkatale sa isip. [1]
Sa saiyang mga pag'adal, si Sukarno modernong gayo, magsa arkitektura o sa saiyang pulitika. Ipinaheling niya ini sa saiyang pagbadobado, sa pagplano urban kan kabesera, an Jakarta asin sa saiyang sosyalistang pulitika. Pero mayo siyang hilig daa sa pop music maski ngane gusto niya an arteng moderno; saiyang pinakulong an Koes Plus huli daa sa mga usmak na musika kaini apesar kaiyan siya mansana may dangog na maki-babae. Para saiya, an modernidad harap sa rasa, malinig asin makaSolnopan sa estilo, asin kontra Imperyalismo. [2]
Toltolan[liwaton | liwaton an gikanan]
- ↑ Ludwig M., Arnold (2004). King of the Mountain: The Nature of Political Leadership. University Press of Kentucky. p. 150.
- ↑ Plantilya:Cite book; Plantilya:Cite book


text: 1Karon si David tigulang na ug hupong sa mga adlaw; ug iyang gihimo si Salomon nga iyang anak nga lalake nga hari sa Israel. 2Ug iyang gitigum pagtingub ang tanang mga principe sa Israel, uban ang mga sacerdote ug ang mga Levihanon. 3Ug ang mga Levihanon giihap sukad sa katloan ka tuig ang panuigon ug ngadto sa itaas: ug ang ilang gidaghanon sumala sa ilang mga ulo tagsatagsa ka tawo, katloan ug walo ka libo. 4Gikan niini, kaluhaan ug upat ka libo ang mga magtatan-aw sa buhat sa balay ni Jehova; ug unom ka libo ang mga punoan ug mga maghuhukom. 5Ug upat ka libo ang mga magbalantay sa pultahan; ug upat ka libo ang nagadayeg kang Jehova uban sa mga tulonggon nga akong gipamuhat, miingon si David, aron sa pagdayeg uban niini. 6Ug si David nagbahinbahin kanila sumala sa mga anak nga lalake ni Levi: si Gerson, ug si Coath, ug si Merari. 7Sa mga Gersonhon: si Ladan ug si Simei. 8Ang mga anak nga lalake ni Ladan: si Jehiel ang pangulo, ug si Setan, ug si Joel, totolo. 9Ang mga anak nga lalake ni Simei: si Selomith, ug si Hasiel, ug si Aran, totolo. Kini mao ang mga pangulo sa mga balay sa mga amahan ni Ladan, 10Ug ang mga anak nga lalake ni Simei: si Jahat, si Sina, ug si Jeus, ug si Berias. Kining upat maoy mga anak nga lalake ni Simei. 11Ug si Jahat mao ang pangulo, ug si Sisa ang ikaduha: apan si Jeus ug si Berias walay daghang mga anak nga lalake; busa giisip sila nga usa ka panimalay sa amahan. 12Ang mga anak nga lalake ni Coath: si Amram, si Ishar, si Hebron, ug si Usiel, upat. 13Ang mga anak nga lalake ni Amram: si Aaron ug si Moises; ug si Aaron gibulag, aron iyang pagabalaanon ang labing balaan nga mga butang, siya ug ang iyang mga anak nga lalake sa walay katapusan, sa pagsunog sa incienso sa atubangan ni Jehova, sa pag-alagad kaniya, ug sa pagpanalangin sa iyang ngalan, sa walay katapusan. 14Apan mahitungod kang Moises ang tawo sa Dios, ang iyang mga anak nga lalake gipanghinganlan uban sa balay ni Levi. 15Ang mga anak nga lalake ni Moises: si Gerson, ug si Eliezer. 16Ang mga anak nga lalake ni Gerson: si Sebuel ang pangulo. 17Ug ang mga anak nga lalake ni Eliezer mao kini : si Rehabia ang pangulo; ug si Eliezer walay laing mga anak nga lalake; apan ang mga anak nga lalake ni Rehabia daghan kaayo. 18Ang mga anak nga lalake ni Ishar: si Selomith ang pangulo. 19Ang mga anak nga lalake ni Hebron: si Jeria ang pangulo, si Amarias ang ikaduha, si Jahasiel ang ikatolo, ug si Jekamaan ang ikaupat. 20Ang mga anak nga lalake ni Usiel: si Micha ang pangulo, ug si Isias ang ikaduha. 21Ang mga anak nga lalake ni Merari: si Mahli ug si Musi. Ang mga anak nga lalake ni Mahli: si Eleazar ug si Cis. 22Ug si Eleazar namatay, ug walay mga anak nga lalake kondili mga anak nga babaye lamang: ug ang ilang mga kaigsoonan ang mga anak nga lalake ni Cis nangasawa kanila. 23Ang mga anak nga lalake ni Musi: si Mahli ug si Eder, ug si Jeremoth, totolo. 24Kini mao ang mga anak nga lalake ni Levi sumala sa mga balay sa ilang mga amahan, bisan ang mga pangulo sa mga balay sa mga amahan niadto kanila nga naihap, sa gidaghanon sa ngalan sumala sa ilang mga pundok, nga nanagbuhat alang sa pag-alagad sa balay ni Jehova, sukad sa kaluhaan ka tuig ang panuigon ug ngadto sa itaas. 25Kay si David nag-ingon: si Jehova, ang Dios sa Israel, naghatag ug pagpahulay sa iyang katawohan; ug siya nagpuyo sa Jerusalem sa walay katapusan. 26Ug ang mga Levihanon usab wala nay kinahanglan nga magdala sa tabernaculo ug sa tanang mga sudlanan niana alang sa pag-alagad diha. 27Kay sa katapusang mga pulong ni David ang mga anak nga lalake ni Levi giihap sukad sa kaluhaan ka tuig ang panuigon ug ngadto sa itaas. 28Kay ang ilang katungdanan mao ang pag-alagad sa mga anak nga lalake ni Aaron alang sa pag-alagad sa balay ni Jehova, diha sa mga sawang, ug diha sa mga lawak, ug diha sa paghinlo sa tanang balaan nga mga butang bisan ang buhat sa pag-alagad sa balay sa Dios; 29Alang sa tinapay nga gipamutang sa atubangan sa Dios usab, ug sa fino nga harina sa halad-nga-kalan-on, kun sa walay levadura nga mga tinapay nga malingin, kun ang giluto ba sa kalaha, kun ang gituslob ba, ug sa tanang paagi sa pagtakus ug gidak-on; 30Ug sa pagtindog sa buntag-buntag aron sa pagpasalamat ug pagdayeg kang Jehova, ug sa maong paagi sa gabii usab; 31Ug sa paghalad sa tanang mga halad-nga-sinunog kang Jehova, sa mga adlaw nga igpapahulay, sa mga bag-ong bulan, ug sa mga nabatasang fiesta, sa gidaghanon sumala sa tulomanon mahitungod niini, sa kanunay sa atubangan ni Jehova; 32Ug nga ilang bantayan ang sugo sa balong-balong nga pagatiguman, ug ang sugo sa balaang dapit, ug ang sugo sa mga anak nga lalake ni Aaron nga ilang mga kaigsoonan, tungod sa pag-alagad sa balay ni Jehova.


text:
Disyembre 28
Ang Disyembre 28 ang ika-362 nga adlaw sa tuig sa kalendaryong Gregoryan. 3 pa ka adlaw ang nahabilin sa tuig.
Mga sulod
Mga dagkong panghitabo sumad ning adlawa[usba | edit source]
Mga gipanganak sumad ning adlawa[usba | edit source]
Mga nangamatay sumad ning adlawa[usba | edit source]
Mga selebrasyon ning adlawa[usba | edit source]
Kini usab ang gi ilang Ninos Inocentes o ang adlaw nga gi ila sa kalendaryong kristyano nga pagpatay sa mga inosenting ninyos o mga bata sa Bethlehem sa sugo ni Haring Herodes. Kini iyang gi pa tuman aron sa pagpanaw sa na ilang mga tabi tabi nga natawo na ang usa ka bata nga maoy maghari sa tibuok kalibotan ug ilhong hari sa tanang hari, sa ni adtong hitabo tanang mga batat edad bag ong natawo hangtud duha ka panu igon iyang gipapatay. Mao ang ngalang Ninos Inocentes napatik na sa kalendaryo sa pagtapos sa pasko.